Α4-0073/95

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την θέσπιση προγράμματος στήριξης στον τομέα του βιβλίου και της ανάγνωσης «ARIANE» (COM(94)0356 - C4-0198/94 - 94/0189(COD)).

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με τη θέσπιση προγράμματος στήριξης στον τομέα του Βιβλίου και της Ανάγνωσης - ΑRΙΑΝΕ

>Κείμενο μετά την ψηφοφορία στο ΕΚ>

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με τη θέσπιση προγράμματος κοινοτικής στήριξης στον τομέα του Βιβλίου και της Ανάγνωσης μέσω της μετάφρασης - ΑRΙΑΝΕ

(Τροπολογία 2)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

εκτιμώντας ότι, σύμφωνα με τον μύθο, ο μίτος της Αριάδνης ήταν το νήμα που βοήθησε το Θησέα να βρει τη διέξοδο από το λαβύρινθο, και ότι, παρομοίως, το πρόγραμμα ARIANE για την ενθάρρυνση της μετάφρασης θα μπορούσε να αποτελέσει το νήμα για την καλύτερη κατανόηση της ιστορίας και του πολιτισμού κάθε κράτους μέλους, και ιδιαίτερα των χωρών με τις λιγότερο διαδεδομένες γλώσσες,

(Τροπολογία 3)

Αιτιολογική σκέψη -1α (νέα)

>Κείμενο μετά την ψηφοφορία στο ΕΚ>

εκτιμώντας ότι ο πολιτισμός και η πολιτιστική ζωή είναι παράγοντες απαραίτητοι για την ανάπτυξη και την ακτινοβολία της Ευρωπαϊκής Ένωσης,

(Τροπολογία 4)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

εκτιμώντας ότι η πρόσβαση στον πολιτισμό οδηγεί τους ευρωπαίους στην αμοιβαία κατανόηση και τον αλληλοσεβασμό και προωθεί την γένεση μιας ευρωπαϊκής ιθαγένειας,

(Τροπολογία 5)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

εκτιμώντας ότι στην εποχή της κοινωνίας της πληροφορίας το βιβλίο παραμένει ένα από τα βασικά μέσα για τη διάδοση της γνώσης,

(Τροπολογία 6)

Αιτιολογική σκέψη 1γ (νέα)

>Κείμενο μετά την ψηφοφορία στο ΕΚ>

εκτιμώντας ότι πρέπει να ληφθεί υπόψη ο συμπληρωματικός χαρακτήρας μεταξύ του βιβλίου και της οπτικοακουστικής τεχνολογίας,

(Τροπολογία 7)

Αιτιολογική σκέψη 1δ (νέα)

>Κείμενο μετά την ψηφοφορία στο ΕΚ>

εκτιμώντας ότι η λογοτεχνική μετάφραση έχει βεβαίως μεγάλο ενδιαφέρον, αλλά ότι πρέπει να ενθαρρύνονται εξίσου άλλες δραστηριότητες για την προώθηση του βιβλίου και της ανάγνωσης, όπως υποδεικνύει το Ευρωπαϊκό Κοινοβούλιο σχετικά με το πρόγραμμα Gutenberg στο ψήφισμά του της 21ης Ιανουαρίου 1993 σχετικά με την προώθηση του βιβλίου και της ανάγνωσης στην Ευρώπη(1),

(1) ΕΕ C 42 της 15.02.1993, σ. 182

(Τροπολογία 8)

Αιτιολογική σκέψη 1ε (νέα)

>Κείμενο μετά την ψηφοφορία στο ΕΚ>

εκτιμώντας ότι κάθε κοινοτικό πρόγραμμα στον τομέα του βιβλίου πρέπει να λαμβάνει υπόψη του τη διπλή φύση του βιβλίου, το οποίο αποτελεί ταυτόχρονα αγαθό οικονομικό και πολιτισμικό,

(Τροπολογία 9)

Αιτιολογική σκέψη 1στ (νέα)

>Κείμενο μετά την ψηφοφορία στο ΕΚ>

εκτιμώντας ότι, σύμφωνα με το άρθρο 128 παράγραφος 4 της Συνθήκης της ΕΚ («Η Κοινότητα λαμβάνει υπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της παρούσας συνθήκης»), οι οικονομικοί κανόνες πρέπει να προσαρμοστούν ώστε να ληφθούν υπόψη οι πολιτιστικές ιδιομορφίες του βιβλίου (τιμή του βιβλίου, ΦΠΑ, κτλ.), γεγονός που θα επιτρέψει την καλύτερη διάδοση των έργων και κυρίως αυτών που μεταφράζονται στο πλαίσιο του προγράμματος ARIANE,

(Τροπολογία 10)

Αιτιολογική σκέψη 1ζ (νέα)

>Κείμενο μετά την ψηφοφορία στο ΕΚ>

εκτιμώντας ότι τα κοινοτικά προγράμματα στους τομείς της εκπαίδευσης και του πολιτισμού πρέπει να αποσκοπούν στην ενθάρρυνση της πρακτικής της ανάγνωσης, προνομιακής μορφής ψυχαγωγίας,

(Τροπολογία 11)

Αιτιολογική σκέψη 1η (νέα)

>Κείμενο μετά την ψηφοφορία στο ΕΚ>

εκτιμώντας ότι κατ' αρχάς η οικογένεια και στη συνέχεια το σχολείο πρέπει να παραμείνουν οι κατ´ εξοχήν χώροι εκμάθησης και ενθάρρυνσης της ανάγνωσης, έτσι ώστε να εξασφαλίζεται η ισότητα πρόσβασης όλων στο βιβλίο,

(Τροπολογία 12)

Αιτιολογική σκέψη 1θ (νέα)

>Κείμενο μετά την ψηφοφορία στο ΕΚ>

εκτιμώντας ότι, στην αλυσίδα παραγωγής του βιβλίου, πρέπει να γίνεται διάκριση μεταξύ δημιουργίας, έκδοσης, μετάφρασης και διανομής και ότι το πρόγραμμα ARIANE πρέπει να θεωρηθεί ως πρώτη φάση της κοινοτικής πολιτικής υπέρ του βιβλίου,

(Τροπολογία 13)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

εκτιμώντας ότι χωρίς μετάφραση οι λογοτεχνικοί θησαυροί παραμένουν απρόσιτοι σε όσους δεν κατέχουν εις βάθος τη γλώσσα στην οποία έχουν εκδοθεί,

(Τροπολογία 14)

Τρίτη αιτιολογική σκέψη

>Αρχικό κείμενο>

ότι πρέπει να καταβληθεί προσπάθεια για την ενθάρρυνση της μετάφρασης ποιότητας των έργων μέσα στην Κοινότητα, ιδίως με την τελειοποίηση των επαγγελματιών αυτού του τομέα[semigr ]

>Κείμενο μετά την ψηφοφορία στο ΕΚ>

ότι πρέπει να καταβληθεί προσπάθεια για την ενθάρρυνση της μετάφρασης ποιότητας των έργων μέσα στην Κοινότητα, ιδίως με την τελειοποίηση των επαγγελματιών αυτού του τομέα, καθώς και με τη θέσπιση ενός επαγγελματικού καθεστώτος των μεταφραστών,

(Τροπολογία 15)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

εκτιμώντας ότι η καλή πληροφόρηση των επαγγελματιών που αφορά το εν λόγω πρόγραμμα είναι απαραίτητη προκειμένου να επιτευχθεί ο επιδιωκόμενος στόχος[semigr ]

(Τροπολογία 16)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

εκτιμώντας ότι τα ευρωπαϊκά λογοτεχνικά βραβεία αποτελούν σημαντικά κίνητρα για την προώθηση της ανάγνωσης και ότι η θέσπιση βραβείου για τηλεοπτικά προγράμματα που αφορούν το βιβλίο θα μπορούσε να έχει μεγαλύτερη απήχηση από ό,τι το ευρωπαϊκό λογοτεχνικό βραβείο, το οποίο αποτελεί επικάλυψη των εθνικών αντιστοίχων βραβείων,

(Τροπολογία 17)

Τέταρτη αιτιολογική σκέψη, παύλα 2α και τρίτη παύλα

>Αρχικό κείμενο>

- το ψήφισμα του Ευρωπαϊκού Κοινοβουλίου για την προώθηση του βιβλίου και της ανάγνωσης στην Ευρώπη,

>Κείμενο μετά την ψηφοφορία στο ΕΚ>

- την ανακοίνωση της Επιτροπής της 3ης Αυγούστου 1989 σχετικά με το βιβλίο και την ανάγνωση: πολιτιστικές προκλήσεις στην Ευρώπη,

- τα ψηφίσματα του Ευρωπαϊκού Κοινοβουλίου της 10ης Ιουλίου 1987 σχετικά με την ανακοίνωση της Επιτροπής προς το Συμβούλιο όσον αφορά κοινοτική δράση στον τομέα του βιβλίου(1) και της 21ης Ιανουαρίου 1993 για την προώθηση του βιβλίου και της ανάγνωσης στην Ευρώπη,

(1) ΕΕ C 246 της 14.9.1987, σ. 136

(Τροπολογία 18)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη τα ψηφίσματα που εγκρίθηκαν κατά τις διασκέψεις στις οποίες συμμετείχαν οι επαγγελματίες του κλάδου στο πλαίσιο της εκστρατείας ευαισθητοποίησης στο βιβλίο και την ανάγνωση, κατόπιν πρωτοβουλίας της Ευρωπαϊκής Επιτροπής και του Συμβουλίου της Ευρώπης,

(Τροπολογία 19)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

εκτιμώντας ότι παρά την προτεραιότητα που έχουν δώσει τα κοινοτικά όργανα στην προαγωγή του βιβλίου και της ανάγνωσης, τα περιορισμένα μέσα που έχουν χορηγηθεί δεν επιτρέπουν άμεσα την ανάπτυξη σφαιρικής πολιτικής υπέρ του βιβλίου,

(Τροπολογία 20)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι στις 20 Ιανουαρίου 1995 εγκρίθηκε ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξεων που εγκρίνονται σύμφωνα με τη διαδικασία που ορίζεται στο άρθρο 189Β της Συνθήκης ΕΚ,

(Τροπολογία 21)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι η Επιτροπή υπέβαλε, βάσει των διατάξεων των παρ. 1 και 3 του άρθρου 3 του ισχύοντος δημοσιονομικού κανονισμού, το δημοσιονομικό δελτίο που περιλαμβάνει το προβλεπόμενο χρονοδιάγραμμα των ετήσιων αναγκών για τη χρονική διάρκεια του εν λόγω προγράμματος, καθώς και ότι το ενημερωμένο αυτό σύμφωνα με τις αποφάσεις της αρμόδιας επί του προϋπολογισμού αρχής και την κατάσταση εκτέλεσης των εγκριθεισών πιστώσεων δελτίο πρέπει να ανακοινωθεί στην αρμόδια επί του προϋπολογισμού αρχή μαζί με το προσχέδιο προϋπολογισμού,

(Τροπολογία 22)

Άρθρο 2, πρώτη παύλα

>Αρχικό κείμενο>

- να ενθαρρύνει τη μεγαλύτερη διάδοση σύγχρονων λογοτεχνικών έργων αντιπροσωπευτικών του πολιτισμού των κρατών μελών, παρέχοντας προτεραιότητα στις μεταφράσεις έργων που είναι γραμμένα σε λιγότερο διαδεδομένες γλώσσες της Κοινότητας και εξασφαλίζοντας την αξιοποίησή τους κυρίως με συμβολικές ενέργειες[semigr ]

>Κείμενο μετά την ψηφοφορία στο ΕΚ>

- να ενθαρρύνει τη μεγαλύτερη διάδοση σύγχρονων λογοτεχνικών έργων αντιπροσωπευτικών του πολιτισμού των κρατών μελών, παρέχοντας προτεραιότητα στις μεταφράσεις έργων που είναι γραμμένα σε λιγότερο διαδεδομένες γλώσσες, που είναι επίσημες ή αυτόχθονες γλώσσες στα κράτη μέλη της Ευρωπαϊκής Ένωσης, και εξασφαλίζοντας την αξιοποίησή τους κυρίως με συμβολικές ενέργειες[semigr ]

(Τροπολογία 23)

Άρθρο 4, πρώτο εδάφιο

>Αρχικό κείμενο>

Κατά την εφαρμογή του προγράμματος, η Κοινότητα και τα κράτη μέλη ευνοούν τη συνεργασία με τις τρίτες χώρες και τη συνεργασία με τους αρμόδιους διεθνείς οργανισμούς στον πολιτιστικό τομέα και ειδικότερα με το Συμβούλιο της Ευρώπης[semigr ] όσον αφορά τους εν λόγω οργανισμούς, απαιτείται ιδιαίτερη προσοχή ώστε να αποφευχθεί κάθε επικάλυψη και να εξασφαλισθεί η συμπληρωματικότητα των αναπτυσσομένων ενεργειών χωρίς να παραβιάζεται η ιδιαίτερη ταυτότητά τους και η αυτονομία δράσης κάθε οργάνου και οργανισμού.

>Κείμενο μετά την ψηφοφορία στο ΕΚ>

Κατά την εφαρμογή του προγράμματος, η Κοινότητα και τα κράτη μέλη ευνοούν τη συνεργασία με τις τρίτες χώρες και τη συνεργασία με το Συμβούλιο της Ευρώπης καθώς και άλλους αρμόδιους διεθνείς οργανισμούς στον πολιτιστικό τομέα, όπως η UNESCO[semigr ] όσον αφορά τους εν λόγω οργανισμούς, απαιτείται ιδιαίτερη προσοχή ώστε να αποφευχθεί κάθε επικάλυψη και να εξασφαλισθεί η συμπληρωματικότητα των αναπτυσσομένων ενεργειών χωρίς να παραβιάζεται η ιδιαίτερη ταυτότητά τους και η αυτονομία δράσης κάθε οργάνου και οργανισμού.

(Τροπολογία 24)

Άρθρο 4, δεύτερο εδάφιο

>Αρχικό κείμενο>

Στο παράρτημα προβλέπονται ειδικές λεπτομέρειες για το άνοιγμα του προγράμματος στις χώρες της Κεντρικής και Ανατολικής Ευρώπης, οι οποίες έχουν υπογράψει και κυρώσει συμφωνία σύνδεσης με την Ευρωπαϊκή Κοινότητα η οποία περιέχει πολιτιστική ρήτρα.

>Κείμενο μετά την ψηφοφορία στο ΕΚ>

Στο παράρτημα προβλέπονται ειδικές λεπτομέρειες για το άνοιγμα του προγράμματος στις χώρες της Ευρώπης που πληρούν τις απαιτούμενες προϋποθέσεις για την προσχώρηση στην Ευρωπαϊκή Ένωση (Κύπρος και Μάλτα), τις χώρες που έχουν υπογράψει τη Συμφωνία ΕΟΧ καθώς και τις χώρες της Κεντρικής και Ανατολικής Ευρώπης, οι οποίες έχουν υπογράψει και κυρώσει συμφωνία σύνδεσης ή συμφωνία συνεργασίας με την Ευρωπαϊκή Κοινότητα η οποία περιέχει πολιτιστική ρήτρα.

(Τροπολογία 45)

Άρθρο 5, εδάφια 2α και 2β (νέα)

>Κείμενο μετά την ψηφοφορία στο ΕΚ>

Η εν λόγω επιτροπή, συμβουλευτικού χαρακτήρα, απαρτίζεται από εμπειρογνώμονες που επιλέγονται από την Επιτροπή βάσει καταλόγου που υποβάλλει κάθε κράτος μέλος και προεδρεύεται από έναν εκπρόσωπο της Επιτροπής.

Στα κράτη μέλη στα οποία τα πολιτιστικά θέματα αποτελούν αρμοδιότητα των περιφερειών, απαιτείται επίσης η εκπροσώπησή τους στην επιτροπή αυτή.

(Τροπολογία 26)

Άρθρο 6, πρώτo εδάφιο

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Τηρώντας τις διατάξεις που προβλέπονται από το «modus vivendi» της 20ής Ιανουαρίου 1995 και τις σχετικές προς τούτο διαδικασίες, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουελυτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

(Τροπολογία 27)

Άρθρο 6, δεύτερο εδάφιο

>Αρχικό κείμενο>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Κάθε μέλος της επιτροπής έχει το δικαίωμα να ζητήσει να καταχωρηθεί η θέση του στα πρακτικά.

(Τροπολογία 28)

Άρθρο 7

>Αρχικό κείμενο>

Mετά από δύο έτη εφαρμογής του προγράμματος, και εντός έξι μηνών μετά την παρέλευση αυτής της περιόδου, η Επιτροπή, αφού ζητήσει τη γνώμη της επιτροπής που αναφέρεται στο άρθρο 5, υποβάλλει στο Ευρωπαϊκό Κοινοβούλιο μία έκθεση αξιολόγησης σχετικά με τα επιτευχθέντα αποτελέσματα η οποία συνοδεύεται, ενδεχομένως, από ανάλογες προτάσεις.

>Κείμενο μετά την ψηφοφορία στο ΕΚ>

Mετά από δύο έτη εφαρμογής του προγράμματος, η Επιτροπή, υποβάλλει στο Ευρωπαϊκό Κοινοβούλιο και στο Συμβούλιο μία λεπτομερή έκθεση αξιολόγησης σχετικά με τα επιτευχθέντα αποτελέσματα η οποία συνοδεύεται, ενδεχομένως, από ανάλογες προτάσεις. Στην εν λόγω έκθεση υπογραμμίζονται κυρίως οι συμπράξεις που ανέπτυξαν τα κράτη μέλη και η επιτευχθείσα ενίσχυση της διάδοσης των λογοτεχνικών έργων τα οποία είναι γραμμένα σε λιγότερο διαδεδομένες γλώσσες.

>Αρχικό κείμενο>

Κατά τη λήξη του προγράμματος, και σύμφωνα με τη διαδικασία που προβλέπεται στο άρθρο 6, η Επιτροπή υποβάλλει στο Ευρωπαϊκό Κοινοβούλιο, μία έκθεση σχετικά με την πραγματοποίηση και τα αποτελέσματα του προγράμματος.

>Κείμενο μετά την ψηφοφορία στο ΕΚ>

Κατά τη λήξη του προγράμματος, η Επιτροπή υποβάλλει στο Ευρωπαϊκό Κοινοβούλιο, μία λεπτομερή έκθεση σχετικά με την πραγματοποίηση και τα αποτελέσματα του προγράμματος.

(Τροπολογία 29)

Παράρτημα

Τίτλος

>Αρχικό κείμενο>

Πρόγραμμα κοινοτικής στήριξης στον τομέα του Βιβλίου και της Ανάγνωσης.

>Κείμενο μετά την ψηφοφορία στο ΕΚ>

Πρόγραμμα κοινοτικής στήριξης στον τομέα του Βιβλίου και της Ανάγνωσης μέσω της μετάφρασης.

(Τροπολογία 30)

Παράρτημα, Τμήμα Ι, παράγραφος 1, σημείο α), τρίτο εδάφιο

>Αρχικό κείμενο>

Επιλέξιμα είναι τα έργα που έχουν ήδη μεταφραστεί και δημοσιευθεί σε δύο γλώσσες της Κοινότητας (εκτός από τη γλώσσα του πρωτοτύπου). Η ενίσχυση προορίζεται για την υποστήριξη της μετάφρασης σε δύο συμπληρωματικές γλώσσες.

>Κείμενο μετά την ψηφοφορία στο ΕΚ>

Επιλέξιμα είναι τα έργα που έχουν ήδη μεταφραστεί και δημοσιευθεί σε δύο γλώσσες που είναι επίσημες ή αυτόχθονες στα κράτη μέλη της Ευρωπαϊκής Ένωσης (εκτός από τη γλώσσα του πρωτοτύπου). Η ενίσχυση προορίζεται για την υποστήριξη της μετάφρασης σε δύο συμπληρωματικές γλώσσες.

(Τροπολογία 31)

Παράρτημα, Τμήμα Ι, παράγραφος 1, σημείο α), τέταρτο εδάφιο

>Αρχικό κείμενο>

Για να δοθεί προτεραιότητα στις λιγότερο διαδεδομένες γλώσσες, τα έργα που έχουν γραφεί στις γλώσσες αυτές μπορούν να τύχουν αμέσως της ενίσχυσης στη μετάφραση σε δύο άλλες γλώσσες της Κοινότητας, χωρίς να έχουν προηγουμένως μεταφραστεί σε άλλες κοινοτικές γλώσσες.

>Κείμενο μετά την ψηφοφορία στο ΕΚ>

Για να δοθεί προτεραιότητα στις λιγότερο διαδεδομένες γλώσσες, τα έργα που έχουν γραφεί στις γλώσσες αυτές μπορούν να τύχουν αμέσως της ενίσχυσης στη μετάφραση σε δύο άλλες γλώσσες που είναι επίσημες ή αυτόχθονες στα κράτη μέλη της Ευρωπαϊκής Ένωσης, χωρίς να έχουν προηγουμένως μεταφραστεί σε άλλες κοινοτικές γλώσσες.

(Τροπολογία 32)

Παράρτημα, Τμήμα Ι, παράγραφος 1, σημείο α), εδάφιο 4α (νέο)

>Κείμενο μετά την ψηφοφορία στο ΕΚ>

Όσον αφορά συγγραφείς που γράφουν μεν σε περισσότερο διαδεδομένες γλώσσες, αλλά προέρχονται από μικρές χώρες (π.χ. αγγλικά στην Ιρλανδία ή γαλλικά στο Λουξεμβούργο), τα έργα τους μπορούν να τύχουν ενίσχυσης στη μετάφραση χωρίς να έχουν προηγουμένως μεταφραστεί σε άλλες δύο γλώσσες.

(Τροπολογία 33)

Παράρτημα, Τμήμα Ι, παράγραφος 1, σημείο α), εδάφιο 5α (νέο)

>Κείμενο μετά την ψηφοφορία στο ΕΚ>

Στο πλαίσιο αυτό, θα πρέπει να εξετασθεί η ιδιαίτερη στήριξη των έργων νέων, και γενικότερα πρωτοεμφανιζόμενων, συγγραφέων. Επίσης πρέπει να παρέχεται προνομιακή μεταχείριση στις αιτήσεις που προέρχονται από ανεξάρτητους μικρούς εκδοτικούς οίκους, ούτως ώστε να υπάρχει καλύτερη εκπροσώπηση όλων των ειδών των λογοτεχνικών έργων.

(Τροπολογία 34)

Παράρτημα, Τμήμα Ι, παράγραφος 1, σημείο α), έβδομο εδάφιο

>Αρχικό κείμενο>

Η επιδότηση μπορεί να καλύψει μέχρι 100% την αμοιβή του μεταφραστή, η οποία καθορίζεται σύμφωνα με τη συνήθη πρακτική της αγοράς.

>Κείμενο μετά την ψηφοφορία στο ΕΚ>

Η επιδότηση μπορεί να καλύψει μέχρι 100% την αμοιβή του μεταφραστή, η οποία καθορίζεται σύμφωνα με τη συνήθη πρακτική της αγοράς και τα έξοδα έκδοσης και διανομής μετά την ολοκλήρωση του μεταφραστικού έργου.

(Τροπολογία 35)

Παράρτημα, Τμήμα Ι, παράγραφος 1, σημείο α), εδάφιο 7α (νέο)

>Κείμενο μετά την ψηφοφορία στο ΕΚ>

Προτεραιότητα δίδεται στους εκδότες ή εκδοτικούς οίκους που δεν έχουν λάβει προηγουμένως κοινοτική ενίσχυση για τη μετάφραση έργων.

(Τροπολογία 36)

Παράρτημα, Τμήμα Ι, παράγραφος 1, σημείο γ), τελευταί εδάφιο

>Αρχικό κείμενο>

Η Επιτροπή θα δημοσιεύει κατά περιόδους τον κατάλογο και τις αναφορές των έργων που μεταφράζονται με τον τρόπο αυτό.

>Κείμενο μετά την ψηφοφορία στο ΕΚ>

Η Επιτροπή θα δημοσιεύει ετησίως τον κατάλογο και τις αναφορές των έργων που μεταφράζονται με τον τρόπο αυτό.

(Τροπολογία 37)

Παράρτημα, Τμήμα ΙΙ, παράγραφος 1, εδάφιο 4α (νέο)

>Κείμενο μετά την ψηφοφορία στο ΕΚ>

Ενθάρρυνση της συνεργασίας μεταξύ εκδοτών σε ευρωπαϊκό επίπεδο, μέσω της συγκρότησης βάσης δεδομένων που θα περιέχει τα στοιχεία των βιβλίων που διατίθενται στην αγορά, των εκδοτικών οίκων και των τομέων εξειδίκευσής τους, προκειμένου να στηριχθεί η συμπαραγωγή και συνέκδοση ευρωπαϊκών έργων.

(Τροπολογία 38)

Παράρτημα, Τμήμα ΙΙ, παράγραφος 1, εδάφιο 4β (νέο)

>Κείμενο μετά την ψηφοφορία στο ΕΚ>

Ενθάρρυνση των δράσεων προώθησης των λογοτεχνικών έργων που μεταφράζονται χάρη στο πρόγραμμα ΑRΙΑΝΕ (κάλυψη των εξόδων ταξιδίων των συγγραφέων με στόχο την προώθηση των έργων, παρουσίαση των βιβλίων στα βιβλιοπωλεία, αφίσες κλπ.)

(Τροπολογία 48)

Παράρτημα, Τμήμα ΙΙ, παράγραφος 2, τρίτο εδάφιο

>Αρχικό κείμενο>

Υποστήριξη των προτύπων και καινοτόμων εμπειριών ευρωπαϊκής διάστασης στον τομέα της ευαισθητοποίησης των νέων στην ανάγνωση και τις ευρωπαϊκές λογοτεχνίες που πραγματοποιούνται από τις αρμόδιες αρχές, ιδίως τους οργανισμούς περιφερειακής διοίκησης και τις παραεκπαιδευτικές διαρθρώσεις ή ενώσεις, τα δίκτυα, τα ιδρύματα (συμπεριλαμβανομένων των μελετών και προτύπων σχεδίων καταπολέμησης του αναλφαβητισμού).

>Κείμενο μετά την ψηφοφορία στο ΕΚ>

Υποστήριξη των προτύπων και καινοτόμων εμπειριών ευρωπαϊκής διάστασης στον τομέα της ευαισθητοποίησης των νέων στην ανάγνωση και τις ευρωπαϊκές λογοτεχνίες που πραγματοποιούνται από τις αρμόδιες αρχές, ιδίως τους οργανισμούς περιφερειακής διοίκησης και τις παραεκπαιδευτικές διαρθρώσεις ή ενώσεις, τα δίκτυα, τα ιδρύματα (συμπεριλαμβανομένων των μελετών και προτύπων σχεδίων καταπολέμησης του αναλφαβητισμού). Υποστήριξη πειραμάτων που αφορούν την ανάγνωση για τους τυφλούς, όπως μαγνητοφωνημένες ή γραμμένες με το σύστημα Βraille εκδόσεις των μεταφρασμένων έργων.

(Τροπολογία 40)

Παράρτημα, Τμήμα ΙΙ, παράγραφος 3, σημείο β), δεύτερο εδάφιο (νέο)

>Κείμενο μετά την ψηφοφορία στο ΕΚ>

Προς τούτο πρέπει να ενθαρρυνθεί η κατάρτιση των επαγγελματιών του τομέα, ιδιαιτέρως δε των εκδοτών, βιβλιοθηκαρίων και βιβλιοπωλών, στις νέες τεχνολογίες και στα άλλα εργαλεία των πολυμέσων[semigr ] θα πρέπει να δοθεί ιδαίτερη προσοχή στις ηλεκτρονικές λογοτεχνικές εκδόσεις που θα αποκτήσουν μεγαλύτερη σημασία. Στην περίπτωση αυτή θα πρέπει να εξετασθούν προβλήματα συγγραφικών δικαιωμάτων, τόσο για τους συγγραφείς όσο και για τους μεταφραστές.

(Τροπολογία 41)

Παράρτημα, Τμήμα ΙΙ, παράγραφος 3, σημείο γ), εδάφιο 2α (νέο)

>Κείμενο μετά την ψηφοφορία στο ΕΚ>

Είναι απαραίτητο να εξετασθεί η συγκρότηση στην Κοινότητα βάσεων σημασιολογικών δεδομένων (με καταγραφή των σημασιολογικών δυσκολιών και ιδιομορφιών) για χρήση από τους μεταφραστές τεχνικών και λογοτεχνικών κειμένων. Το Μεταφραστικό Κέντρο του Λουξεμβούργου θα μπορούσε ενδεχομένως να στεγάσει τις εν λόγω βάσεις δεδομένων.

(Τροπολογία 46)

Παράρτημα, Τμήμα ΙΙΙ, παράγραφος 1

>Αρχικό κείμενο>

Δυνάμει των συμπερασμάτων του Ευρωπαϊκού Συμβουλίου της Κοπεγχάγης (21-22 Ιουνίου 1993) ορισμένα προγράμματα πρέπει να ανοίξουν για τις χώρες της Κεντρικής και Ανατολικής Ευρώπης που έχουν υπογράψει τις ευρωπαϊκές συμφωνίες (Πολωνία, Ουγγαρία, Βουλγαρία, Τσεχοσλοβακία, Σλοβενία, Ρουμανία) και ιδίως τις συμφωνίες του πολιτιστικού τομέα. Ο τίτλος 7 των ευρωπαϊκών συμφωνιών για τον πολιτιστικό τομέα αναφέρει ρητά τη μετάφραση.

>Κείμενο μετά την ψηφοφορία στο ΕΚ>

Δυνάμει των συμπερασμάτων του Ευρωπαϊκού Συμβουλίου της Κοπεγχάγης (21-22 Ιουνίου 1993) ορισμένα προγράμματα πρέπει να ανοίξουν για τις ευρωπαϊκές χώρες που πληρούν τις προϋποθέσεις για την προσχώρηση στην Ένωση (Κύπρο και Μάλτα), τις χώρες της Κεντρικής και Ανατολικής Ευρώπης που έχουν υπογράψει τις ευρωπαϊκές συμφωνίες (Πολωνία, Ουγγαρία, Βουλγαρία, Δημοκρατία της Τσεχίας, Σλοβακία, Ρουμανία) και ιδίως τις συμφωνίες του πολιτιστικού τομέα. Ο τίτλος 7 των ευρωπαϊκών συμφωνιών για τον πολιτιστικό τομέα αναφέρει ρητά τη μετάφραση. Εκτός αυτού, οι χώρες της Κεντρικής και Ανατολικής Ευρώπης που έχουν υπογράψει συμφωνίες συνεργασίας (Εσθονία, Λεττονία, Λιθουανία, Αλβανία και Σλοβενία) θα πρέπει να έχουν τη δυνατότητα συμμετοχής στο πρόγραμμα.

>Αρχικό κείμενο>

Τα τμήματα Ι και ΙΙ του προγράμματος ARIANE πρέπει κατά συνέπεια να ανοίξουν γι´ αυτές τις χώρες. Τα συμβούλια σύνδεσης θα αποφασίσουν για τους όρους συμμετοχής. Οι ΧΚΑΕ θα αναλάβουν οι ίδιες τις επιπλέον επιβαρύνσεις που απορρέουν από τη συμμετοχή τους. Εν ανάγκη, και υπό ορισμένους όρους, θα μπορεί να παρέμβει ο κοινοτικός προϋπολογισμός.

>Κείμενο μετά την ψηφοφορία στο ΕΚ>

Τα τμήματα Ι και ΙΙ του προγράμματος ARIANE πρέπει κατά συνέπεια να ανοίξουν γι´ αυτές τις χώρες. Τα συμβούλια σύνδεσης θα αποφασίσουν για τους όρους συμμετοχής. Οι χώρες της Κεντρικής και Ανατολικής Ευρώπης θα αναλάβουν οι ίδιες τις επιπλέον επιβαρύνσεις που απορρέουν από τη συμμετοχή τους. Εν ανάγκη, και υπό ορισμένους όρους, μια συνεισφορά θα μπορεί να χρηματοδοτηθεί από τον κοινοτικό προϋπολογισμό.

(Τροπολογία 43)

Παράρτημα, Τμήμα ΙΙΙ, παράγραφος 2, τρίτο εδάφιο

>Αρχικό κείμενο>

Στο πλαίσιο αυτό, θα επιδιωχθεί η συνεργασία με τους αρμόδιους διεθνείς οργανισμούς και ειδικότερα με το Συμβούλιο της Ευρώπης, χωρίς να παραβιάζεται η ιδιαίτερη ταυτότητα και αυτονομία δράσης κάθε οργάνου και οργανισμού.

>Κείμενο μετά την ψηφοφορία στο ΕΚ>

Στο πλαίσιο αυτό, θα επιδιωχθεί η συνεργασία με το Συμβούλιο της Ευρώπης και άλλους αρμόδιους διεθνείς οργανισμούς,όπως η UΝΕSCΟ, χωρίς να παραβιάζεται η ιδιαίτερη ταυτότητα και αυτονομία δράσης κάθε οργάνου και οργανισμού.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης (ΕΚ) του Ευρωπαϊκού Κοινοβουλίου και του Συμβουλίου που αφορά την θέσπιση προγράμματος στήριξης στον τομέα του βιβλίου και της ανάγνωσης «ARIANE» (COM(94)0356 - C4-0198/94 - 94/0189(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0356 - 94/0189(COD)) ((EE C 324 της 22.11.1994, σ. 11)),

- έχοντας υπόψη το άρθρο 189Β, παράγραφος 2 και το άρθρο 128 της Συνθήκης ΕΚ, βάσει των οποίων του διαβιβάσθηκε η πρόταση από την Επιτροπή (C4- 0198/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης, καθώς και τη γνωμοδότηση της Επιτροπής Προϋπολογισμών (Α4-0073/95),

1. εγκρίνει, με την επιφύλαξη των τροπολογιών που της επέφερε το σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει στην κοινή θέση που πρόκειται να εκδόσει σύμφωνα με το άρθρο 189Β, παράγραφος 2 της Συνθήκης ΕΚ, τις τροποποιήσεις που ενέκρινε το Σώμα[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο όπως το ενέκρινε το σώμα, να το ενημερώσει και να κινήσει τη διαδικασία της συνεννόησης[semigr ]

5. υπενθυμίζει ότι η Επιτροπή υποχρεούται να υποβάλλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Σώμα[semigr ]

6. αναθέτει στον πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.